-40-

11. รายการระหว่างกันกับกิจการที่เกี่ยวข้องกัน

    1.  รายการระหว่างกัน

  ในปี 2543 บริษัทฯ มีรายการระหว่างกันกับกิจการที่เกี่ยวข้องกัน ทั้งในด้านการขาย
  การซื้อและการใช้บริการ ทั้งนี้กลุ่มบริษัทฯ มีนโยบายเกี่ยวกับรายการค้ากับกิจการที่เกี่ยวข้องกัน
  โดยยึดราคาตามปกติทางการค้าทั่วไปเป็นเกณฑ์
  โปรดดูรายการสรุปรายการระหว่างกันได้ในงบการเงินสิ้นสุด 31 ธันวาคม 2543 หน้า 55 ถึง
  60

2.  ความจำเป็นของการทำรายการระหว่างกัน

  เนื่องจากกลุ่มบริษัทฯให้ความสำคัญกับการขยายตัวในแนวตั้ง (VERTICAL INTEGRATION)
  เพื่อลดการพึ่งพาธุรกิจนอกกลุ่ม เพื่อเพิ่มศักยภาพการแข่งขันของกลุ่มบริษัทศรีไทยเอง
  ดังนั้นกลุ่มบริษัทศรีไทยจึงมักมีรายการระหว่างกันเกิดขึ้นเนืองๆ ทั้งนี้
  แต่ละบริษัทจะกำหนดเงื่อนไขทางการค้าและบริการตามปกติของการค้ากับบุคคลภายนอกทั่วไปเป็นเกณฑ์

3.  ขั้นตอนการอนุมัติการทำรายการระหว่างกัน

  เนื่องจากบริษัทในกลุ่มบริษัทฯแต่ละบริษัทจะมีฝ่ายบริหารของตนเองทุกบริษัทต่างก็ยึดเอาผลประโยชน์สูงสุดของตนเองเป็นเกณฑ์
  ดังนั้นการทำรายการระหว่างกันจึงเกิดจากความจำเป็นที่จะต้องซื้อหรือขายสินค้าและบริการระหว่างกัน
  โดยผ่านการต่อรองราคาและเงื่อนไขการค้าเมื่อเปรียบเทียบกับราคาและเงื่อนไขของคู่แข่งขันที่อยู่นอกกลุ่มบริษัทฯ
  หากการทำรายการระหว่างกันใช้เกณฑ์ราคาตลาดและเงื่อนไขการค้าปกติทั่วไป
  อำนาจการอนุมัติรายการเป็นของพนักงานระดับผู้จัดการฝ่ายขึ้นไป
  แต่หากราคาไม่เป็นไปตามเกณฑ์ตลาดแล้ว จะต้องขออนุมัติจากกรรมการอิสระก่อน อย่างไรก็ตาม
  เนื่องจากบริษัทยังอยู่ภายใต้แผนฟื้นฟูกิจการ
  ดังนั้นจึงต้องขอความเห็นชอบจากผู้บริหารแผนก่อนด้วย

4.  นโยบายและแนวโน้มการทำรายการระหว่างกันในอนาคต

  กลุ่มบริษัทฯมีนโยบายให้แต่ละบริษัทในกลุ่มมีอิสระเต็มที่ในการค้าขายกับผู้ใดก็ได้
  ดังนั้นราคาสินค้าหรือบริการและเงื่อนไขการค้าจึงเป็นเกณฑ์ตัดสินใจของฝ่ายบริหารของแต่ละบริษัทในกลุ่ม
  และมีแนวโน้มว่าปริมาณการทำรายการระหว่างกันจะไม่ผันผวนมากนักในปีหน้าเมื่อเปรียบเทียบกับปีที่ผ่านมา

5.  บริษัทที่เกี่ยวข้องกัน – ลักษณะความสัมพันธ์กับบมจ.ศรีไทยซุปเปอร์แวร์

  บริษัท ไทยทอย จำกัด

  ผู้บริหารของบริษัทฯบางท่าน และผู้บริหารบริษัท ไทยทอย จำกัด ร่วมกันขยายตลาดต่างประเทศ

บริษัท สยามเมลามีน มาร์เก็ตติ้ง จำกัด

  บริษัทฯมีส่วนเกี่ยวข้องเพราะบริษัท สยามเมลามีน มาร์เก็ตติ้ง จำกัด
  เป็นตัวแทนจำหน่ายสินค้าของบริษัทฯ

บริษัท ศรีไทยเครื่องครัว จำกัด

  บริษัทฯมีส่วนร่วมในการกำหนดแผนและกลยุทธ์ทางการตลาดที่สำคัญร่วมกับบริษัท
  ศรีไทยเครื่องครัว จำกัด

-40/1-

บริษัท ศรีไทยมาร์เก็ตติ้ง จำกัด

  บริษัทฯมีส่วนเกี่ยวข้องเพราะบริษัท ศรีไทยมาร์เก็ตติ้ง จำกัด
  เป็นตัวแทนจำหน่ายสินค้าของบริษัทฯ

6.  รายละเอียดลูกหนี้การค้าซึ่งเป็นบริษัทที่เกี่ยวข้องกัน

  ลูกหนี้การค้าที่เป็นบริษัทที่เกี่ยวข้องกันจำนวน 242.3 ล้านบาท ประกอบด้วย

+-------------------------------------------------------+--------------+
| เป็นบริษัทร่วม                                            | ล้านบาท       |
+-------------------------------------------------------+--------------+
| 1) บจ. ศรีไทย พลาสเคม                                  | 0.3          |
+-------------------------------------------------------+--------------+
| 2) บจ. แอลจี ศรีไทย อินโฟคอม                             | 0.6          |
+-------------------------------------------------------+--------------+
| 3) บจ. ทาคาฮาชิ พลาสติก                                 | 0.1          |
+-------------------------------------------------------+--------------+
| 4) บจ. โซโค๊ะ ศรีไทย                                    | 1.0          |
+-------------------------------------------------------+--------------+
|                                                       | 2.0          |
+-------------------------------------------------------+--------------+
| เป็นบริษัทอื่นที่เกี่ยวข้องกัน                                   |              |
+-------------------------------------------------------+--------------+
| 1) บจ. ศรีไทยมาร์เก็ตติ้ง                                  | 142.3        |
+-------------------------------------------------------+--------------+
| 2) บจ. ศรีไทย เครื่องครัว                                 | 0.2          |
+-------------------------------------------------------+--------------+
| 3) บจ. สยาม เมลามีน                                    | 92.4         |
+-------------------------------------------------------+--------------+
| 4) บจ. ไทยทอย                                         | 5.4          |
+-------------------------------------------------------+--------------+
|                                                       | 240.3        |
+-------------------------------------------------------+--------------+
|                                                       | 242.3        |
+-------------------------------------------------------+--------------+

บริษัทฯได้ประโยชน์จากการทำรายการดังกล่าวคือ เป็นการค้าขายปกติทางการค้าทั่วไป
โดยบริษัทฯได้คิดราคาซื้อ/ขายสินค้ากับบริษัทดังกล่าวตามราคาที่คิดกับบุคคลภายนอก อนึ่ง
บริษัทฯได้ตั้งสำรองหนี้สูญ 122 ล้านบาท เป็นส่วนของลูกหนี้บริษัทที่เกี่ยวข้องจำนวน 23.0 ล้านบาท
ลูกหนี้ที่เกี่ยวข้องเหล่านี้ไม่มีปัญหาในการชำระหนี้อย่างมีสาระสำคัญ
บริษัทฯได้มีการติดตามและเร่งรัดการชำระหนี้โดยยึดถือนโยบายและขั้นตอนของบริษัทฯอย่างเคร่งครัด

7.  เงินให้กู้ยืมและการค้ำประกันแก่บริษัทที่เกี่ยวข้องกัน

เงินให้กู้ยืมระยะสั้นและดอกเบี้ยค้างรับและเงินให้กู้ยืมระยะยาวแก่กิจการที่เกี่ยวข้องกันจำนวน 2
แห่ง มูลค่ารวมประมาณ 37.2 ล้านบาท
เพื่อผลประโยชน์ทางด้านการค้าร่วมกันในด้านการลงทุนสนับสนุนเกี่ยวกับวัตถุดิบที่สำคัญเพื่อใช้ในการผลิตผงเมลามีน
และเพื่อสนับสนุนการขยายช่องทางการจัดจำหน่ายสินค้าของบริษัทฯให้มีประสิทธิภาพยิ่งขึ้น
และบริษัทฯก็ได้คิดดอกเบี้ยเงินให้กู้ดังกล่าวเช่นกัน โดยใช้อัตราดอกเบี้ยตามภาวะของตลาดการเงิน

-40/2-

ส่วนการค้ำประกันหนี้สินของบริษัทที่เกี่ยวข้องกันจำนวน 120 ล้านบาท
เป็นการค้ำประกันหนี้สินวงเงินสินเชื่อกับธนาคารเพื่อการดำเนินธุรกิจตามปกติ ได้แก่
เงินเบิกเกินบัญชี แอลจี ทีอาร์ เป็นต้น
การค้ำประกันดังกล่าวเป็นข้อเรียกร้องของธนาคารโดยให้ผู้ถือหุ้นค้ำตามสัดส่วนการถือหุ้น

  อนึ่ง รายการเหล่านี้ไม่ได้ผ่านความเห็นชอบจากกรรมการอิสระ
  เนื่องจากเป็นการกู้ยืมเงินและค้ำประกันที่มีเงื่อนไขตามปกติที่ถือปฏิบัติโดยทั่วไป
  ซึ่งต้องขอความเห็นชอบจากผู้บริหารแผนฟื้นฟูกิจการ